ශ්‍රී ලංකා ක්‍රිකට් කණ්ඩායමේ ඉන්දීය තරග සංචාරය 2022
ශ්‍රී ලංකා ක්‍රිකට් කණ්ඩායම 2022 පෙබරවාරි සහ මාර්තු මාසවලදී ටෙස්ට් තරග දෙකකට සහ විස්සයි20 ජාත්‍යන්තර (වි20ජා) තරග තුනකට ක්‍රීඩා කිරීමට ඉන්දියාවේ සංචාරය කළේය. ටෙස්ට් තරඟමාලාව 2021-2023 ICC ලෝක ටෙස්ට් ශූරතාවයේ කොටසක් විය. 2021 සැප්තැම්බර් මාසයේදී ඉන්දීය ක්‍රිකට් පාලක මණ්ඩලය (BCCI) සංචාරයේ කාලසටහන තහවුරු කළේය. 2022 ජනවාරි මාසයේදී, ශ්‍රී ලංකා ක්‍රිකට් විසින් පළමුව වි20ජා තරඟ ක්‍රීඩා කරන ලෙස ඉල්ලීමක් කරන ලදී, මන්ද ඔවුන්ගේ වි20ජා සංචිතය ඕස්ට්‍රේලියානු සංචාරයෙන් පසු කෙලින්ම පැමිණෙන බැවිනි. පෙබරවාරි මස මුලදී, බැංගලෝර් දිවා/රාත්‍රී ටෙස්ට් තරඟයක් පැවැත්වීමත් සමඟ, වෙනස් කිරීමට මණ්ඩල දෙකම එකඟ විය. ඉන්දීය ක්‍රිකට් පාලක මණ්ඩලය සංශෝධිත සංචාර කාලසටහන තහවුරු කලේය.

2022 පෙබරවාරි 2 වන දින, ශ්‍රී ලංකා වේග පන්දු යවන ක්‍රීඩක සුරංග ලක්මාල් මෙම තරඟාවලියෙන් පසුව සියලු ආකාරයේ ජාත්‍යන්තර ක්‍රිකට් වලින් සමුගන්නා බව නිවේදනය කළේය. 2022 පෙබරවාරි 19 වන දින, ඉන්දියාව තරඟ සඳහා ඔවුන්ගේ සංචිත නම් කරන ලද අතර, ඔවුන්ගේ නව ටෙස්ට් නායකයා ලෙස රෝහිත් ෂර්මා පත් කරන ලදී. 2022 පෙබරවාරි 26 වන දින, ටෙස්ට් තරඟමාලාවේ පළමු තරඟය ප්‍රේක්ෂක සහභාගීත්වයෙන් තොරව ක්‍රීඩා කරන බව නිවේදනය කරන ලද අතර, දෙවන ටෙස්ට් තරඟයට ප්‍රේක්ෂකයින්ට සහභාගී වීමට අවසර දෙනු ලැබේ. කෙසේ වෙතත්, 2022 මාර්තු 1 වන දින, පළමු ටෙස්ට් තරඟය සඳහා ප්‍රේක්ෂක ධාරිතාව 50% පමණක් අවසර දෙන ලදී.

පළමු වි20ජා තරගයේදී ඉන්දියාව සිය පන්දුවාර 20 අවසානයේ ලකුණු 199/2 යි, ඒ අනුව ලකුණු 62කින් තරගය ජයගැනීමට ඔවුන්ට හැකි විය. දෙවැනි වි20ජා තරගය කඩුලු 7කින් ජයගත් ඉන්දියාව තරගයක් ඉතිරිව තිබියදී තරගමාලාව ජය ගත්තේය. තෙවැනි සහ අවසන් වි20ජා තරගය කඩුලු 6කින් ජයගත් ඉන්දියාව තරගමාලාව 3-0ක් ලෙස ජය ගත්තේය.

තරගමාලාවේ පළමු ටෙස්ට් තරගය ශ්‍රී ලංකාව ක්‍රීඩා කළ 300 වැනි ටෙස්ට් තරගයයි. එය ඉන්දියාවේ විරාත් කෝලිගේ 100 වැනි ටෙස්ට් තරගයද විය. ටෙස්ට් තරගයේදී රවීන්ද්‍ර ජඩේජා නොදැවී ලකුණු 175ක් රැස්කරමින් කඩුලු 9ක් දවා ගැනීමට සමත් විය. දින තුනක් ඇතුළත තරගය ජය ගැනීමට ඉන්දියාව සමත් විය. ඒ ඉනිමක සහ ලකුණු 222ක පරතරයකින්. දෙවැනි ටෙස්ට් තරගය ද දින තුනකින් අවසන් වූ අතර ඉන්දියාව ලකුණු 238කින් ජය ගනිමින් තරගමාලාව 2-0ක් ලෙස ජය ගත්තේය.

සංචිත 

වි20ජා තරඟ වලට පෙර, දීපක් චාහාර් සහ සූර්යකුමාර් යාදව් යන දෙදෙනාම පිලිවෙලින් කලවයේ ආබාධයක් සහ අස්ථි බිඳීමක් හේතුවෙන් ඉන්දීය සංචිතයෙන් ඉවත් කරන ලදී. බටහිර ඉන්දීය කොදෙව් කණ්ඩායමට එරෙහිව පැවති තුන්වන සහ අවසන් විස්සයි20 තරඟය අතරතුර මෙම ක්‍රීඩකයින් දෙදෙනාම තුවාල ලබා තිබේ. කොවිඩ්-19 සුව නොවීම හේතුවෙන් ශ්‍රී ලංකාවේ වනිඳු හසරංග ද වි20ජා තරගමාලාවෙන් ඉවත් කරන ලදී.

පළමු වි20ජා තරගයෙන් පසුව මහීෂ් තීක්ෂණ සහ ශිරාන් ප්‍රනාන්දු යන දෙදෙනාම ආබාධ හේතුවෙන් ඉතිරි තරග සඳහා ශ්‍රී ලංකා සංචිතයෙන් ඉවත් විය. වනිඳු හසරංග සහ මහීෂ් තීක්ෂණ වෙනුවට ධනංජය ද සිල්වා සහ නිරෝෂන් දික්වැල්ල ශ්‍රී ලංකා විස්සයි20 සංචිතයට ඇතුළත් කර තිබේ. ඉන්දීය වි20 කණ්ඩායමේ ඉතිරි තරග දෙක සඳහා රුතුරාජ් ගයික්වාඩ් වෙනුවට මායන්ක් අගර්වාල් කැඳවා ඇත. දෙවැනි තරගයේදී හිසට පහරක් වැදීම හේතුවෙන් ඉන්දියාවේ ඉෂාන් කිෂාන් තෙවැනි වි20ජා තරගයෙන් ඉවත් විය.

දෙවැනි ටෙස්ට් තරගයට පෙර ඉන්දියාව සිය සංචිතයෙන් කුල්දීප් යාදව් නිදහස් කළේය. ඒ ඔහු වෙනුවට අක්සාර් පටෙල් එකතු කරමිනි. ආබාධ හේතුවෙන් පැතුම් නිශ්ශංක සහ දුෂ්මන්ත චමීර යන දෙදෙනාම දෙවැනි ටෙස්ට් තරගය සඳහා ශ්‍රී ලංකා සංචිතයෙන් ඉවත් විය.

වි20ජා තරගමාලාව

1 වන වි20ජා තරගය

2 වන වි20ජා තරගය

3 වන වි20ජා තරගය

ටෙස්ට් තරගමාලාව

1 වන ටෙස්ට් තරගය

2 වන ටෙස්ට් තරගය

සටහන්

යොමු කිරීම්

බාහිර සබැඳි 

 ESPN Cricinfo හි තරගමාලා නිවස